pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-แอร์พอร์ต เรล ลิงก์ เข้มงวดมาตรการรักษาความปลอดภัยภายหลังเกิดเหตุวางระเบิดโรงพยาบาลพระมงกุฎเกล้า
วันพฤหัสบดีที่ 25 พฤษภาคม 2560
แอร์พอร์ต เรล ลิงก์ เข้มงวดมาตรการรักษาความปลอดภัยภายหลังเกิดเหตุวางระเบิดโรงพยาบาลพระมงกุฎเกล้า
รถไฟฟ้าแอร์พอร์ต เรล ลิงก์ เน้นย้ํามาตรการรักษาความปลอดภัย ภายหลังเกิดเหตุการณ์ลอบวางระเบิดโรงพยาบาลพระมงกุฎเกล้าจนทําให้มีผู้บาดเจ็บหลายราย เมื่อช่วงเช้าวันที่ 22 พฤษภาคม 2560 ที่ผ่านมา
นายวิสุทธิ์ จันมณี กรรมการ และรักษาการกรรมการผู้อํานวยการใหญ่บริษัท รถไฟฟ้า ร.ฟ.ท. จํากัด หรือผู้ให้บริการรถไฟฟ้าแอร์พอร์ต เรล ลิงก์ เปิดเผยว่า ภายหลังจากเมื่อช่วงเช้าวันที่ 22 พฤษภาคม 2560 ได้เกิดเหตุการณ์ระเบิดภายในโรงพยาบาลพระมงกุฎเกล้าจนทําให้มีผู้บาดเจ็บหลายราย บริษัทฯจึงได้เน้นย้ําเจ้าหน้าที่ทุกฝ่ายที่เกี่ยวข้องกับความปลอดภัยให้ปฏิบัติตามมาตรการรักษาความปลอดภัยสูงสุด ซึ่งบริษัทฯได้ปฏิบัติมาโดยตลอดในการให้บริการแก่ผู้โดยสารในระบบรถไฟฟ้าแอร์พอร์ต เรล ลิงก์ อย่างเคร่งครัด เพื่อสร้างความมั่นใจให้แก่ประชาชนในการใช้บริการโดยมีมาตรการ ได้แก่
1. การเพิ่มความเข้มงวดในการตรวจสอบสัมภาระผู้โดยสารบริเวณสถานีรถไฟฟ้าทุกสถานี
2. การเพิ่มความเข้มงวดในการตรวจสอบบุคคลและวัตถุต้องสงสัยที่เข้าสู่ระบบรถไฟฟ้า
3. การประสานงานชุดสุนัขตรวจวัตถุระเบิด (K9) , เจ้าหน้าที่ตํารวจรถไฟ และเจ้าหน้าที่รักษาความปลอดภัย ลงพื้นที่ตรวจร่วมในระบบรถไฟฟ้า
4.การเพิ่มการตรวจใต้ท้องรถยนต์และท้ายรถยนต์ที่จะเข้ามาในลานจอดรถสถานีรถไฟฟ้ามักกะสัน
หากผู้ใดพบเห็นสิ่งผิดปกติ สิ่งของหรือบุคคลต้องสงสัยหรือไม่น่าไว้วางใจให้รีบแจ้งเจ้าหน้าที่ประจําสถานีโดยทันที หรือ Call Center 1690
รัฐบาลไทย-ข่าวทำเนียบรัฐบาล-วราวุธ สร้างขวัญกำลังใจแก่เจ้าหน้าที่ พร้อมเดินหน้าต่อเนื่อง รณรงค์เลิกใช้ถุงพลาสติก
วันพุธที่ 13 พฤศจิกายน 2562
วราวุธ สร้างขวัญกําลังใจแก่เจ้าหน้าที่ พร้อมเดินหน้าต่อเนื่อง รณรงค์เลิกใช้ถุงพลาสติก
วราวุธ สร้างขวัญกําลังใจแก่เจ้าหน้าที่ พร้อมเดินหน้าต่อเนื่อง รณรงค์เลิกใช้ถุงพลาสติก
วราวุธ สร้างขวัญกําลังใจแก่เจ้าหน้าที่ พร้อมเดินหน้าต่อเนื่อง รณรงค์เลิกใช้ถุงพลาสติก
เมื่อวันที่่ 11 พ.ย. 62​ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารและเจ้าหน้าที่ ลงพื้นที่อุทยานแห่งชาติเอราวัณ ตรวจเยี่ยม และมอบสิ่งของเพื่อเป็นขวัญกําลังใจให้กับเจ้าหน้าที่ที่ปฏิบัติงานในพื้นที่ พร้อมรณรงค์ประชาสัมพันธ์การเลิกใช้ถุงพลาสติกหูหิ้วบริเวณร้านค้าในอุทยานแห่งชาติเอราวัณ
นายวราวุธ กล่าวว่า ขอชื่นชมและเป็นกําลังใจกับเจ้าหน้าที่อุทยานแห่งชาติทุกคนในการปฏิบัติงานเพื่อปกป้องทรัพยากรธรรมชาติของประเทศ สิ่งสําคัญในการทํางานคือการทําความเข้าใจกฎหมายและกฎระเบียบข้อบังคับต่างๆ เพื่อเป็นเกราะป้องกันตัวเองจากผู้ไม่หวังดี โดยตนจะผลักดันให้มีการนําเทคโนโลยีต่างๆ มาใช้เพื่ออํานวยความสะดวกในการทํางาน รวมถึงดูแลสวัสดิการ และความเป็นอยู่ของเจ้าหน้าที่ให้ดีที่สุด ขอให้ทุกคนมาร่วมกันดูแล ให้บริการนักท่องเที่ยว และทําให้อุทยานแห่งชาติทั่วประเทศเป็นอุทยานแห่งชาติสีเขียว ที่นอกจากจะมีทรัพยากรธรรมชาติที่สมบูรณ์แล้ว ยังมีสภาพแวดล้อมที่สะอาด มีการคัดแยกขยะ และร่วมกันลดการใช้พลาสติกแบบใช้ครั้งเดียวทิ้ง หันมาใช้ถุงผ้า และวัสดุที่เป็นมิตรกับสิ่งแวดล้อม
รัฐบาลไทย-ข่าวทำเนียบรัฐบาล-ก.แรงงาน เตรียมจัดงาน Thailand Labour Management Award 2018 23 ส.ค.นี้
วันพฤหัสบดีที่ 14 มิถุนายน 2561
ก.แรงงาน เตรียมจัดงาน Thailand Labour Management Award 2018 23 ส.ค.นี้
กรมสวัสดิการและคุ้มครองแรงงาน เตรียมจัดพิธีมอบรางวัล Thailand Labour Management Excellence Award 2018 ชูต้นแบบสถานประกอบกิจการที่ดี มุ่งยกระดับการดูแลลูกจ้างอย่างเป็นธรรมและปลอดภัย 23 สิงหาคม 2561 ณ อิมแพค เมืองทองธานี
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กระทรวงแรงงาน โดยกรมสวัสดิการและคุ้มครองแรงงาน จัดพิธีมอบรางวัล Thailand Labour Management Excellence Award สถานประกอบกิจการที่มีระบบบริหารจัดการด้านแรงงานยอดเยี่ยมขึ้น ปีนี้เป็นปีที่ 2 โดยมุ่งยกระดับการดูแลลูกจ้างให้ได้รับสภาพการจ้างงานที่เป็นธรรม มีความปลอดภัยในการทํางาน มีระบบแรงงานสัมพันธ์ที่ดีและมีสวัสดิการเหมาะสม สําหรับปี 2561 ได้กําหนดจัดขึ้นในวันพฤหัสบดีที่ 23 สิงหาคม 2561 ณ ศูนย์แสดงสินค้าและการประชุมอิมแพค เมืองทองธานี นนทบุรี โดยได้รับเกียรติจาก พลเอก ประยุทธ์ จันทร์โอชา นายกรัฐมนตรี เป็นประธานเปิดงานพร้อมปาฐกถาพิเศษ
อธิบดีกสร. กล่าวต่อไปว่า กิจกรรมหลักของงานการมอบรางวัล Thailand Labour Management Excellence Award 2018 ให้แก่สถานประกอบกิจการที่มีการบริหารจัดการด้านแรงงานยอดเยี่ยมและธํารงรักษาได้ตามมาตรฐานเป็นระยะเวลานานที่สุด จํานวน 3 รางวัล ซึ่งจะได้รับถ้วยรางวัลพระราชทานจาก สมเด็จพระเทพรัตนราชสุดาฯ สยามบรมราชกุมารี นอกจากนี้ ยังมีการมอบรางวัลสถานประกอบกิจการดีเด่นด้านแรงงานและสวัสดิการแรงงาน สถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน สถานประกอบกิจการที่ธํารงรักษาระบบมาตรฐานแรงงานไทยและรางวัลอื่น ๆ รวมทั้งสิ้น 481 รางวัล ซึ่งขณะนี้อยู่ระหว่างพิจารณาคัดเลือกของคณะกรรมการจัดงานจากนั้นจะประกาศผลให้ทราบต่อไป ผู้ที่สนใจสามารถสอบถามรายละเอียดเพิ่มเติมได้ที่ สํานักพัฒนามาตรฐานแรงงาน กรมสวัสดิการและคุ้มครองแรงงาน โทรศัพท์ 0 2246 8370 หรือสายด่วน 1506 กด 3
รัฐบาลไทย-ข่าวทำเนียบรัฐบาล-นายกรัฐมนตรีอธิษฐานขอให้คนไทยทุกคนมีความสุข ประเทศไทยมีความเจริญรุ่งเรือง  ระหว่างลอยกระทงร่วมกับชาวกาญจนบุรี
วันจันทร์ที่ 11 พฤศจิกายน 2562
นายกรัฐมนตรีอธิษฐานขอให้คนไทยทุกคนมีความสุข ประเทศไทยมีความเจริญรุ่งเรือง  ระหว่างลอยกระทงร่วมกับชาวกาญจนบุรี
นายกรัฐมนตรีอธิษฐานขอให้คนไทยทุกคนมีความสุข ประเทศไทยมีความเจริญรุ่งเรือง  ระหว่างลอยกระทงร่วมกับชาวกาญจนบุรี
วันนี้ (11 พ.ย. 62) เวลา 19.30 น. ณ ท่าเรือขุนแผน เทศบาลเมืองกาญจนบุรี จังหวัดกาญจนบุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยรัฐมนตรี อาทิ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายสนธิรัตน์ สนธิจิรวงศ์ รัฐมนตรีว่าการกระทรวงพลังงาน ร่วมลอยกระทงกับประชาชนชาวกาญจนบุรีในงานประเพณีลอยกระทง เพื่อสืบทอดประเพณีอันดีงามของไทยขอขมาพระแม่คงคา บูชารอยพระพุทธบาทตามคติความเชื่อของคนไทย ทั้งยังเป็นการรักษาขนบธรรมเนียมและประเพณีอันดีงามของไทยที่รู้ถึงคุณค่าของแม่น้ําลําคลอง ซึ่งเป็นสิ่งที่จําเป็นในการดํารงชีวิต
โอกาสนี้ นายกรัฐมนตรี กล่าวว่า ตนได้อธิษฐาน ขอให้คนไทยทุกคนมีความสุข และขอให้ประเทศไทยมีความสุข ขอให้สิ่งที่เป็นทุกข์โศกโรคภัยของประเทศไทยหมดสิ้นภายในปีนี้ และปีหน้าขอให้ทุกอย่างดีขึ้นโดยลําดับ
สําหรับกระทงที่นายกรัฐมนตรีใช้ในการลอยกระทงในครั้งนี้ ประดิษฐ์จากวัสดุธรรมชาติเรียบง่าย ย่อยสลายได้ เน้นรักษาสิ่งแวดล้อม ซึ่งเป็นการรักษาสิ่งแวดล้อมและบริเวณแหล่งน้ําต่างๆ ด้วย
......
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-New Normal วิถีชีวิตใหม่
วันพุธที่ 10 มิถุนายน 2563
New Normal วิถีชีวิตใหม่
ตระหนัก ไม่ตระหนัก
Social Distancing ระยะห่างในสังคม
รัฐบาลไทย-ข่าวทำเนียบรัฐบาล-มติคณะรัฐมนตรีต่างประเทศของสหภาพยุโรป ปรับความสัมพันธ์กับประเทศไทย
วันอังคารที่ 12 ธันวาคม 2560
มติคณะรัฐมนตรีต่างประเทศของสหภาพยุโรป ปรับความสัมพันธ์กับประเทศไทย
มติคณะรัฐมนตรีต่างประเทศของสหภาพยุโรป ปรับความสัมพันธ์กับประเทศไทย
วันนี้ (12 ธันวาคม 2560) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีตอบคําถามจากสื่อมวลชนภายหลังการประชุมคณะรัฐมนตรี กรณีคณะรัฐมนตรีต่างประเทศของสหภาพยุโรป ได้มีมติที่จะปรับความสัมพันธ์กับประเทศไทยในทุกระดับว่า เป็นเรื่องที่น่ายินดีที่ได้มีข้อตกลงการปรับความสัมพันธ์ เนื่องมาจากรัฐบาลมุ่งมั่นในการทํางานตลอดระยะเวลา 3 ปี รัฐบาลมุ่งเน้นที่จะปรับความเข้าใจกับสหภาพยุโรปทางด้านการบริหารราชการแผ่นดินและยุทธศาสตร์ชาติ อันจะนําไปสู่ทิศทางที่ดีในด้านต่างๆ อาทิ การค้า การลงทุน การอํานวยความสะดวก การแลกเปลี่ยนความร่วมมือกันระหว่างไทยกับสหภาพยุโรป เพื่อให้เกิดเสถียรภาพ เสรีภาพ อันแสดงให้เห็นว่าประเทศไทยได้ดําเนินไปตามแผน Road map อย่างไรก็ตามการเลือกตั้งที่จะมีขึ้นในปี 2561 จะต้องเป็นไปตามแผน Road map ที่วางไว้และมีความน่าเชื่อถือ
ในการนี้ นายกรัฐมนตรียังได้ตอบคําถามกรณีประเทศไทยได้ปฏิบัติตามมติของสหประชาชาติ เกี่ยวกับประเทศเกาหลีเหนือว่า ประเทศไทยได้มีการปฏิบัติตามมติของสหประชาชาติในการร่วมมือต่างๆ อาทิ ยุติการให้เรือของเกาหลีเหนือมาเทียบท่า ยุติการการค้าและการลงทุน ทั้งไทยและสมาคมประชาชาติแห่งเอเชียตะวันออกเฉียงใต้(อาเซียน) ได้ปฏิบัติตามมติของสหประชาชาติ ซึ่งเป็นไปตามถ้อยแถลงของอาเซียน
รัฐบาลไทย-ข่าวทำเนียบรัฐบาล-ข่าวบิดเบือน อย่าแชร์! กระทรวงการต่างประเทศฝ่าฝืนคำสั่ง ออกเอกสารให้คนเดินทางเข้าประเทศไทย [Anti-Fake News Center]
วันเสาร์ที่ 4 เมษายน 2563
ข่าวบิดเบือน อย่าแชร์! กระทรวงการต่างประเทศฝ่าฝืนคําสั่ง ออกเอกสารให้คนเดินทางเข้าประเทศไทย [Anti-Fake News Center]
ข่าวบิดเบือน อย่าแชร์! กระทรวงการต่างประเทศฝ่าฝืนคําสั่ง ออกเอกสารให้คนเดินทางเข้าประเทศไทย
ตามที่มีข่าวปรากฏในสื่อต่าง ๆ เกี่ยวกับประเด็นเรื่อง กระทรวงการต่างประเทศฝ่าฝืนคําสั่งนายกฯ ออกเอกสารให้คนเดินทางเข้าประเทศไทย ทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดย กระทรวงการต่างประเทศ พบว่าประเด็นดังกล่าวนั้น มีข้อมูลบิดเบือน
จากกรณีข่าวที่ถูกเผยแพร่ว่า กระทรวงการต่างประเทศฝ่าฝืนคําสั่งนายกรัฐมนตรี โดยการออกเอกสารให้คนเดินทางเข้าประเทศ หลังจากที่มีการประกาศให้ชะลอการเดินทางเข้าประเทศ ทางกระทรวงการต่างประเทศได้ชี้แจ้งว่าข้อมูลดังกล่าวมีข้อมูลบิดเบือน เนื่องจากเมื่อมีประกาศให้ชะลอการเดินทางเข้าประเทศ เมื่อวันที่ 2 เมษายน 2563 สถานเอกอัครราชทูต และสถานกงสุลใหญ่ของไทย ได้หยุดรับลงทะเบียนออกหนังสือรับรองเพื่อเดินทางกลับทุกช่องทาง รวมทั้งปิดระบบลงทะเบียนออนไลน์ของกระทรวงการต่างประเทศ นอกจากนี้ ได้ขอให้คนไทยเคร่งครัดในการหาใบรับรองแพทย์ fit to fly ที่มีอายุไม่เกิน 72 ชม. ก่อนเดินทางกลับ ตามข้อกําหนดที่ออกตาม พรก สถานการณ์ฉุกเฉิน “ดังนั้นที่กล่าวกว่า กระทรวงการต่างประเทศฝ่าฝืนคําสั่งนายกรัฐมนตรี จึงไม่เป็นความจริง”
ทั้งนี้กลุ่มผู้โดยสารที่เดินทางกลับเข้ามา ตามรายงานข่าว คือกลุ่มในช่วงรอยต่อ ซึ่งยังเดินทางขึ้นเครื่องเข้ามาได้เพราะมีหนังสือรับรอง และใบรับรองแพทย์ fit to fly อายุ 72 ชม. ที่ออกก่อนหน้าจะมีประกาศให้ชะลอการเดินทาง และในเรื่องกักกันเฝ้าระวังโรค (quarantine) หลายสถานทูตได้ระบุในประกาศของสถานทูตด้วยแล้ว ว่าหากกลับมาในช่วงนี้ จะถูกกักกันตัวในทุกกรณี ในสถานที่ที่หน่วยงานของรัฐกําหนด 14 วัน นอกจากนี้ ในแบบฟอร์มออนไลน์ขอหนังสือรับรองจากสถานทูต ก็ได้ระบุเตือนเรื่องนี้ไว้ด้วยแล้ว
ดังนั้นข้อมูลที่มีการโพสต์ และแชร์ต่อในขณะนี้ จึงเป็นข้อมูลบิดเบือน ขอความร่วมมือประชาชน ไม่แชร์ ไม่ส่งต่อข่าวดังกล่าว เพื่อป้องกันผลกระทบที่อาจเกิดขึ้น และเพื่อให้ประชาชนได้รับข้อมูลข่าวสารที่มาจากกระทรวงการต่างประเทศ สามารถติดตามได้ที่เว็บไซต์ www.mfa.go.th หรือโทร. 02 2035000
หน่วยงานที่ตรวจสอบ: กระทรวงการต่างประเทศ
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ โดยกรมการข้าว จัดประชุมวิชาการข้าว ประจำปี 2561
วันพุธที่ 14 มีนาคม 2561
กระทรวงเกษตรและสหกรณ์ โดยกรมการข้าว จัดประชุมวิชาการข้าว ประจําปี 2561
กระทรวงเกษตรและสหกรณ์ โดยกรมการข้าว จัดประชุมวิชาการข้าว ประจําปี 2561 ภายใต้แนวคิด “ยกระดับข้าวไทยด้วยนวัตกรรม และเทคโนโลยี”
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดการประชุมวิชาการกรมการข้าว ประจําปี 2561 ณ โรงแรมมารวยการ์เด้นส์ ว่า กระทรวงเกษตรและสหกรณ์ โดยกรมการข้าวจัดประชุมวิชาการข้าว ประจําปี 2561 ภายใต้แนวคิด “ยกระดับข้าวไทยด้วยนวัตกรรม และเทคโนโลยี” โดยให้ความสําคัญในการยกระดับข้าวไทยโดยใช้นวัตกรรมและเทคโนโลยีที่กรมการข้าวศึกษา วิจัยและพัฒนา ซึ่งมีความสําคัญอย่างยิ่งในการพัฒนาภาคการเกษตร โดยเฉพาะด้านข้าว จะช่วยเพิ่มผลผลิตต่อไร่ ลดต้นทุนการผลิต ตลอดจนเพิ่มประสิทธิภาพการผลิต และพัฒนาคุณภาพข้าว เพิ่มขีดความสามารถในการแข่งขัน และยกระดับข้าวไทยให้มีคุณภาพดีในระดับมาตรฐานสากล และเป็นที่ต้องการของตลาดโลก หากเกษตรกรนําองค์ความรู้เรื่องเทคโนโลยีและนวัตกรรมของกรมการข้าวไปใช้ในกระบวนการผลิตได้อย่างเป็นรูปธรรมจะช่วยยกระดับคุณภาพชีวิตให้ดียิ่งขึ้น
“รัฐบาลมีนโยบายบริหารจัดการข้าวทั้งระบบตามแผนการผลิตและการตลาดข้าวครบวงจร โดยมีมาตรการช่วยเหลือเกษตรกรในช่วงปีการผลิต 2559-2561 โดยกระทรวงเกษตรฯ ได้ดําเนินโครงการปรับเปลี่ยนพื้นที่นาไม่เหมาะสมเป็นเกษตรกรรมทางเลือก เพื่อส่งเสริมการเลี้ยงปศุสัตว์ การปรับเปลี่ยนการปลูกข้าวไปปลูกพืชที่หลากหลาย พืชปุ๋ยสด พืชอาหารสัตว์ การสนับสนุนสินเชื่อให้เกษตรกรผู้ปลูกข้าวแบบแปลงใหญ่ การชดเชยดอกเบี้ยในการเก็บสต็อกสินเชื่อเพื่อรวบรวมข้าวของสถาบันเกษตรกร และสนับสนุนสินเชื่อชะลอการขายข้าวเปลือกการสนับสนุนเงินช่วยเหลือต้นทุนการผลิตให้แก่เกษตรกร เพื่อช่วยเหลือค่าครองชีพให้เกษตรกรผู้มีรายได้น้อย และโครงการลงทะเบียนเพื่อสวัสดิการแห่งรัฐ เพื่อบรรเทาผลกระทบจากปัญหาราคาพืชผลเกษตรตกต่ํา และยกระดับคุณภาพชีวิตของเกษตรกรผู้มีรายได้น้อยในระยะเร่งด่วน รวมถึงรัฐบาลไทยได้กําหนดทิศทางการพัฒนาเศรษฐกิจที่ชัดเจนในอนาคตให้ก้าวสู่ยุค “ไทยแลนด์ 4.0” ขับเคลื่อนเศรษฐกิจด้วยนวัตกรรม เติมเต็มด้วยวิทยาการความคิดสร้างสรรค์ วิทยาศาสตร์ เทคโนโลยี การวิจัยและพัฒนา โดยมุ่งเน้นปรับเปลี่ยนเกษตรกรแบบดั้งเดิมสู่เกษตรสมัยใหม่ เน้นการบริหารจัดการเทคโนโลยีมุ่งยกระดับเกษตรกรเป็นผู้ประกอบการ” นายลักษณ์ กล่าว
อย่างไรก็ตาม การขับเคลื่อนงานตามนโยบายของรัฐบาล รวมทั้งการปรับเปลี่ยนระบบการผลิตในภาคการเกษตร โดยเฉพาะสินค้าข้าว ซึ่งเป็นสินค้าปฐมภูมิ ควรได้รับการพัฒนาเพิ่มมูลค่าให้กับสินค้าข้าว พัฒนาพันธุ์ข้าวที่ตรงกับความต้องการของตลาด รวมทั้งการพัฒนาบุคลากรของกรมการข้าวก็มีความสําคัญ ซึ่งการจัดประชุมวิชาการดังกล่าวจะเป็นเวทีในการแลกเปลี่ยนความรู้ความคิดเห็นระหว่างนักวิชาการและผู้เกี่ยวข้อง และเพิ่มพูนความรู้ให้แก่บุคลากร ทั้งด้านของวิชาการ นวัตกรรม เทคโนโลยีด้านข้าว เพื่อจะได้มีแนวทางหรือข้อมูลในการนําไปใช้ในการปฏิบัติงานพัฒนาการวิจัยหรือเป็นข้อมูลในการช่วยเหลือเกษตรกรต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กรมสรรพสามิตมอบถุงยังชีพให้แก่ประชาชนเพื่อบรรเทาความเดือดร้อนจากการแพร่ระบาดของเชื้อไวรัสโควิด-19 ในเขตพื้นที่สายไหม [กระทรวงการคลัง]
วันศุกร์ที่ 22 พฤษภาคม 2563
กรมสรรพสามิตมอบถุงยังชีพให้แก่ประชาชนเพื่อบรรเทาความเดือดร้อนจากการแพร่ระบาดของเชื้อไวรัสโควิด-19 ในเขตพื้นที่สายไหม [กระทรวงการคลัง]
กรมสรรพสามิตมอบถุงยังชีพให้แก่ประชาชนเพื่อบรรเทาความเดือดร้อนจากการแพร่ระบาดของเชื้อไวรัสโควิด-19 ในเขตพื้นที่สายไหม
นายพชร อนันตศิลป์ อธิบดีกรมสรรพสามิต นําคณะผู้บริหาร ข้าราชการและเจ้าหน้าที่กรมสรรพสามิต มอบถุงยังชีพให้แก่ประชาชนในชุมชนพัฒนาหมู่ 2 เขตพื้นที่สายไหม กรุงเทพมหานคร เพื่อบรรเทาความเดือดร้อนจากการแพร่ระบาดของเชื้อไวรัสโควิด-19 จํานวน 500 ชุด ซึ่งประกอบด้วย ข้าวสาร บะหมี่กึ่งสําเร็จรูป น้ําตาล น้ําปลา ปลากระป๋อง หน้ากากอนามัย และเจลแอลกอฮอล์ การมอบถุงยังชีพครั้งนี้ ได้รับความร่วมมือจาก นายอรรถเศรษฐ์ เพชรมีศรี ที่ปรึกษาผู้ว่าราชการกรุงเทพมหานคร และสํานักงานเขตสายไหม มาช่วยจัดระเบียบตามมาตรการการเว้นระยะห่างทางสังคม หรือ Social Distancing ณ โรงเรียนระเบียบศึกษา เขตสายไหม กรุงเทพมหานคร เมื่อวันที่ 22 พฤษภาคม 2563
รัฐบาลไทย-ข่าวทำเนียบรัฐบาล-ไฮไลต์ผลการประชุมรัฐมนตรีกลาโหมอาเซียน ครั้งที่ 13 ระหว่างวันที่ 10-12 ก.ค. 2562
วันจันทร์ที่ 22 กรกฎาคม 2562
ไฮไลต์ผลการประชุมรัฐมนตรีกลาโหมอาเซียน ครั้งที่ 13 ระหว่างวันที่ 10-12 ก.ค. 2562
ไฮไลต์ผลการประชุมรัฐมนตรีกลาโหมอาเซียน ครั้งที่ 13 ระหว่างวันที่ 10-12 ก.ค. 2562 #ADMM2019 #ADMM #ASEAN
ไฮไลต์ผลการประชุมรัฐมนตรีกลาโหมอาเซียน ครั้งที่ 13 ระหว่างวันที่ 10-12 ก.ค. 2562 #ADMM2019 #ADMM #ASEAN
รัฐบาลไทย-ข่าวทำเนียบรัฐบาล-ผล COVID-19 เดือนเดียว พบประชาชนขึ้นทะเบียน ใช้สิทธิ์กรณีว่างงานออนไลน์ กับกรมการจัดหางาน กว่า 140,000 คน [กระทรวงเเรงงาน]
วันเสาร์ที่ 4 เมษายน 2563
ผล COVID-19 เดือนเดียว พบประชาชนขึ้นทะเบียน ใช้สิทธิ์กรณีว่างงานออนไลน์ กับกรมการจัดหางาน กว่า 140,000 คน [กระทรวงเเรงงาน]
ผล COVID-19 เดือนเดียว พบประชาชนขึ้นทะเบียน ใช้สิทธิ์กรณีว่างงานออนไลน์ กับกรมการจัดหางาน กว่า 140,000 คน
หม่อมเต่า เผย สถานการณ์ว่างงาน เดือนมีนาคม 2563 ได้รับแจ้งจากกรมการจัดหางาน มีประชาชนขึ้นทะเบียน ใช้สิทธิ์กรณีว่างงานออนไลน์ผ่านเว็บไซต์ https://empui.doe.go.th แล้ว 144,861 คน
หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน ย้ํา ประชาชนที่ว่างงาน จากการถูกเลิกจ้าง ซึ่งเป็นผลกระทบจากการแพร่กระจายของโรค COVID-19 ที่ทําให้นายจ้าง/สถานประกอบการต้องปิดกิจการ จะได้รับเงินชดเชย 70% ของค่าจ้างที่เคยได้รับ โดยระยะเวลาที่จ่ายจะไม่เกิน 200 วัน หากเป็นการว่างงานจากการลาออกเอง จะได้รับเงิน ในอัตรา 45% ของค่าจ้างที่เคยได้รับ โดยระยะเวลาที่จ่ายจะไม่เกิน 90 วัน แต่หากเป็นกรณีว่างงานเนื่องจากเหตุสุดวิสัย ได้แก่ กรณีนายจ้างไม่ให้ทํางานเพราะต้องกักตัว 14 วัน เนื่องจากสัมผัสหรือใกล้ชิดผู้ติดเชื้อ COVID-19 และ กรณีหน่วยงานภาครัฐสั่งให้ปิดสถานประกอบการชั่วคราว จะต้องลงทะเบียนขอรับประโยชน์ทดแทน กับสํานักงานประกันสังคม
ด้าน นายสุชาติ พรชัยวิเศษกุล อธิบดีกรมการจัดหางาน เผย หลังจากได้แจ้งให้ พนักงาน ลูกจ้างที่ถูกเลิกจ้าง จากสถานประกอบการที่ประสบปัญหา ได้รับผลกระทบจากการแพร่ระบาดของโรคติดเชื้อไวรัสโคโรนา (COVID-19) ที่ส่งเงินสมทบประกันสังคมมาแล้วไม่น้อยกว่า 6 เดือน มาลงลงทะเบียนใช้สิทธิ์กรณีว่างงานออนไลน์ ทางเว็บไซต์ https://empui.doe.go.th ภายใน 30 วันหลังจากถูกเลิกจ้าง นั้น พบว่า ในช่วงเดือนมีนาคม 2563 ที่ผ่านมา มีผู้มาลงทะเบียน ใช้สิทธิ์กรณีว่างงานออนไลน์ผ่านเว็บไซต์ https://empui.doe.go.th กับกรมการจัดหางาน แล้ว 144,861 คน เพิ่มขึ้นจากเดือนกุมภาพันธ์ ที่มีผู้มาขึ้นทะเบียน จํานวน 84,177 คน และมกราคม จํานวน 74,775 คน คิดเป็นร้อยละ 41.89 และ 48.38 ตามลําดับ
อย่างไรก็ดี สําหรับรายละเอียดขั้นตอนการขึ้นทะเบียนว่างงานและรายงานตัว ทางเว็บไซต์ https://empui.doe.go.th ของกรมการจัดหางาน สามารถ ดูข้อมูลเพิ่มเติมได้ที่ https://www.youtube.com/watch?v=z_eKpk9sPzg&t=20s ซึ่งเป็นการอํานวยความสะดวกให้ประชาชนสามารถทําได้เองที่บ้านผ่านระบบ e-service ในทุกที่ ตลอดเวลา และหลีกเลี่ยงการเดินทางไปติดต่อที่สํานักงาน เพื่อลดความแออัดหรือการรวมตัวกันของคนจํานวนมาก และป้องกันการแพร่ระบาดของโรค COVID-19 อันเป็นการตอบสนองนโยบายของรัฐบาลสอบถามข้อมูลเพิ่มเติมได้ที่ สายด่วน กระทรวงแรงงาน โทร.1506 กด2 กรมการจัดหางาน
รัฐบาลไทย-ข่าวทำเนียบรัฐบาล-ครม.อนุมัติร่าง พ.ร.บ.สถาบันวิทยาลัยชุมชน และแต่งตั้งศึกษาธิการภาค 1
วันพุธที่ 16 พฤษภาคม 2561
ครม.อนุมัติร่าง พ.ร.บ.สถาบันวิทยาลัยชุมชน และแต่งตั้งศึกษาธิการภาค 1
สรุปมติคณะรัฐมนตรี เมื่อวันที่ 15 พฤษภาคม 2561 ในส่วนที่เกี่ยวข้องกับกระทรวงศึกษาธิการ 2 เรื่อง
สรุปมติคณะรัฐมนตรีเมื่อวันที่15พฤษภาคม2561ในส่วนที่เกี่ยวข้องกับกระทรวงศึกษาธิการ2เรื่อง คือ อนุมัติหลักการร่างพระราชบัญญัติสถาบันวิทยาลัยชุมชน (ฉบับที่ ..) และแต่งตั้งนายพะโยม ชิณวงศ์เลขาธิการคณะกรรมการส่งเสริมการศึกษาเอกชน ไปดํารงตําแหน่งศึกษาธิการภาค 1
อนุมัติร่างพระราชบัญญัติสถาบันวิทยาลัยชุมชน
คณะรัฐมนตรีมีมติอนุมัติหลักการร่างพระราชบัญญัติสถาบันวิทยาลัยชุมชน (ฉบับที่ ..) พ.ศ. .... ตามที่กระทรวงศึกษาธิการเสนอ และให้ส่งสํานักงานคณะกรรมการกฤษฎีกาตรวจพิจารณา แล้วส่งให้คณะกรรมการประสานงานสภานิติบัญญัติแห่งชาติพิจารณา ก่อนเสนอสภานิติบัญญัติแห่งชาติต่อไป
สาระสําคัญของร่างพระราชบัญญัติ คือ การกําหนดให้"ผู้อํานวยการวิทยาลัยชุมชน"มีวาระการดํารงตําแหน่งคราวละ4ปีและอาจได้รับแต่งตั้งอีกได้แต่จะดํารงตําแหน่งติดต่อกันเกิน2วาระไม่ได้
อนุมัติแต่งตั้งศึกษาธิการภาค 1 (ปทุมธานี)
คณะรัฐมนตรีมีมติอนุมัติตามที่กระทรวงศึกษาธิการเสนอแต่งตั้งนายพะโยม ชิณวงศ์เลขาธิการคณะกรรมการส่งเสริมการศึกษาเอกชน สํานักงานคณะกรรมการส่งเสริมการศึกษาเอกชน (สช.) ให้ดํารงตําแหน่งศึกษาธิการภาค สํานักงานศึกษาธิการภาค 1 (ปทุมธานี)สํานักงานปลัดกระทรวง
ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป เพื่อทดแทนตําแหน่งที่ว่าง
Written byบัลลังก์ โรหิตเสถียร
ภาพประกอบThaigov
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-โฆษกกระทรวงยุติธรรม ให้สัมภาษณ์สดทางวิทยุในประเด็น “นโยบายทางอาญาในกระบวนการยุติธรรมกับยุติธรรมทางเลือกในประเทศไทย”
วันอังคารที่ 12 มิถุนายน 2561
โฆษกกระทรวงยุติธรรม ให้สัมภาษณ์สดทางวิทยุในประเด็น “นโยบายทางอาญาในกระบวนการยุติธรรมกับยุติธรรมทางเลือกในประเทศไทย”
โฆษกกระทรวงยุติธรรม ให้สัมภาษณ์สดทางวิทยุในประเด็น “นโยบายทางอาญาในกระบวนการยุติธรรมกับยุติธรรมทางเลือกในประเทศไทย”
ในวันอังคารที่ ๑๒มิถุนายน ๒๕๖๑ ระหว่างเวลา ๐๙.๓๐-๑๐.๓๐ น.
นายธวัชชัย ไทยเขียว รองปลัดกระทรวงยุติธรรม
และโฆษกกระทรวงยุติธรรม
ให้สัมภาษณ์สดทางวิทยุ ในรายการ “คุยกับธวัชชัย”
ในประเด็นเกี่ยวกับ “นโยบายทางอาญาในกระบวนการยุติธรรม
กับยุติธรรมทางเลือกในประเทศไทย”
ออกอากาศทางสถานีวิทยุคนรักยุติธรรม ๑๐๗.๒๕ MHZ
รัฐบาลไทย-ข่าวทำเนียบรัฐบาล-ไอแบงก์ เร่งช่วยลูกค้ารายย่อยตามมาตรการให้ความช่วยเหลือลูกหนี้รายย่อยชั้นดี
วันศุกร์ที่ 5 มิถุนายน 2563
ไอแบงก์ เร่งช่วยลูกค้ารายย่อยตามมาตรการให้ความช่วยเหลือลูกหนี้รายย่อยชั้นดี
ไอแบงก์เร่งให้ความช่วยเหลือลูกค้ารายย่อยตามมาตรการให้ความช่วยเหลือลูกหนี้รายย่อยชั้นดีที่ได้รับผลกระทบจากเศรษฐกิจไปแล้วเกือบ 2,000 ราย พร้อมยินดีช่วยเหลือลูกค้าที่ยังไม่ได้ยื่นเรื่องเข้าร่วมตามมาตรการ โดยขอให้รีบยื่นเรื่องภายในสิ้นเดือน มิ.ย.นี้
ธนาคารอิสลามแห่งประเทศไทย (ไอแบงก์) ได้เร่งให้ความช่วยเหลือลูกค้ารายย่อยตามมาตรการให้ความช่วยเหลือลูกหนี้รายย่อยชั้นดีที่ได้รับผลกระทบจากเศรษฐกิจไปแล้วเกือบ 2,000 ราย พร้อมยินดีให้ความช่วยเหลือลูกค้าที่ยังไม่ได้ยื่นเรื่องเข้าร่วมตามมาตรการ โดยขอให้รีบยื่นเรื่องภายในสิ้นเดือน มิ.ย. นี้ สามารถยื่นผ่านอีเมลหรือสาขาใกล้บ้านได้
ตามที่ ไอแบงก์ ได้ออกมาตรการให้ความช่วยเหลือลูกหนี้รายย่อยชั้นดี เพื่อลดภาระผ่อนชําระค่างวดระยะสั้นด้วยการพักชําระหนี้ระยะเวลา 3 เดือน ทั้งที่เป็นลูกค้าสินเชื่อบุคคลและสินเชื่อเพื่อธุรกิจนั้น โดยล่าสุดไอแบงก์ ณ สิ้นเดือนพฤษภาคมได้มีลูกค้ายื่นความจํานงและได้รับความช่วยเหลือไปแล้วเพียง 1,973 ราย เป็นยอดคงค้างที่ให้ความช่วยเหลือแล้วกว่า 871 ล้านบาท โดยธนาคารได้ตั้งเป้าในการให้ความช่วยเหลือกลุ่มลูกค้าสินเชื่อรายย่อยประมาณ 5,000 ราย คิดเป็นวงเงินคงค้าง 2,000 ล้านบาท ส่วนลูกค้าสินเชื่อเพื่อธุรกิจและ SMEs รายย่อย ธนาคารได้ให้ความช่วยเหลือตามมาตรการพักชําระหนี้ 6 เดือนอัตโนมัติไปแล้วจํานวน 3,908 ราย เป็นวงเงินรวมกว่า 5,152 ล้านบาท
ในการนี้ ไอแบงก์ ยินดีให้ความช่วยเหลือลูกค้าธนาคารที่เป็นลูกหนี้รายย่อยที่ยังไม่ยื่นขอความช่วยเหลือตามมาตรการของธนาคารและประสงค์รับความช่วยเหลือ ให้เร่งยื่นเรื่องแสดงความจํานงขอรับความช่วยเหลือ โดยสามารถ Download ใบคําขอในเว็บไซต์ธนาคาร เพื่อกรอกข้อมูลตามแบบฟอร์มที่กําหนดแล้วส่งมาที่อีเมล covid19@ibank.co.th หรือกรณีที่ไม่สะดวกในการใช้ช่องทางอีเมล สามารถติดต่อที่สาขาธนาคารใกล้บ้านทั่วประเทศ ภายในวันที่ 30 มิถุนายนนี้ สอบถามข้อมูลเพิ่มเติมได้ที่ ibank Call Center 1302
รัฐบาลไทย-ข่าวทำเนียบรัฐบาล-คำแถลงนโยบายของคณะรัฐมนตรี
วันพฤหัสบดีที่ 25 กรกฎาคม 2562
คําแถลงนโยบายของคณะรัฐมนตรี
พลเอก ประยุทธ์  จันทร์โอชา นายกรัฐมนตรี แถลงต่อรัฐสภา
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ มอบนโยบายในที่ประชุมคณะผู้บริหารกรมโรงงานอุตสาหกรรม ครั้งที่ 12/2562
วันอังคารที่ 17 ธันวาคม 2562
รองปลัดฯ ภานุวัฒน์ มอบนโยบายในที่ประชุมคณะผู้บริหารกรมโรงงานอุตสาหกรรม ครั้งที่ 12/2562
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานมอบนโยบายในการประชุมคณะผู้บริหารกรมโรงงานอุตสาหกรรม ครั้งที่ 12/2562 ณ ห้องประชุม 509 ชั้น 5 อาคารกรมโรงงานอุตสาหกรรม
วันนี้ (16 ธันวาคม 2562) เวลา 09.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม หัวหน้ากลุ่มภารกิจด้านตรวจสอบกระบวนการผลิต เป็นประธานมอบนโยบายในการประชุมคณะผู้บริหารกรมโรงงานอุตสาหกรรม ครั้งที่ 12/2562 โดยมีนายประกอบ วิวิธจินดา อธิบดีกรมโรงงานอุตสาหกรรม เป็นผู้ดําเนินการประชุมฯ พร้อมด้วยนายศุภกิจ บุญศิริ รองอธิบดีกรมโรงงานอุตสาหกรรม ผู้อํานวยการกอง ผู้อํานวยการกลุ่ม และข้าราชการกรมโรงงานฯ เข้าร่วมประชุม ณ ห้องประชุม 509 ชั้น 5 อาคารกรมโรงงานอุตสาหกรรม
การประชุมในครั้งนี้ยังได้กล่าวถึงแนวทางความเป็นไปได้ของการจัดการเกี่ยวกับรถยนต์อย่างครบวงจร ตั้งแต่ภาคการผลิตรวมไปถึงการจัดการซากรถยนต์อย่างเป็นระบบ เพื่อความเป็นมิตรต่อสิ่งแวดล้อม และการใช้ทรัพยากรอย่างมีประสิทธิภาพก่อให้เกิดระบบเศรษฐกิจหมุนเวียน (เซอร์คูล่า อีโคโนมี) ซึ่งต้องประสานงานกับหน่วยงานอื่นๆ ที่เกี่ยวข้องต่อไป